62021CJ0125_INF
A Bíróság (nyolcadik tanács) 2022. március 24‑i ítélete – Bizottság kontra Írország (A 2008/909 kerethatározat átültetése)
(C‑125/21. sz. ügy) (
1
)
„Kötelezettségszegés megállapítása iránti kereset – Büntetőügyekben folytatott igazságügyi együttműködés – Büntetőügyekben hozott, szabadságvesztés‑büntetéseket kiszabó vagy szabadságelvonással járó intézkedéseket alkalmazó ítéleteknek az Európai Unióban történő végrehajtása céljából történő kölcsönös elismerése – 2008/909/IB kerethatározat – A kerethatározatnak való megfeleléshez szükséges intézkedések meghozatalának elmulasztása – Az Európai Bizottság tájékoztatásának elmulasztása”
1.
Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet – Az indokolással ellátott véleményben meghatározott határidő lejártakor fennálló helyzet
(EUMSZ 258. cikk)
(lásd: 17. pont)
2.
Kötelezettségszegés megállapítása iránti kereset – Kerethatározatból eredő kötelezettségek megsértése – Az átültető intézkedések bejelentésére vonatkozó kötelezettség – Terjedelem
(EUMSZ 258. cikk)
(lásd: 20. pont)
3.
Intézmények jogi aktusai – Kerethatározatok – A tagállamok általi végrehajtás – Magánszemélyek számára jogok keletkeztetésére irányuló kerethatározat – Az egyértelműség és a jogbiztonság követelménye – Az e kerethatározatra való semmiféle utalást nem tartalmazó és az általa érintett számos technikai kérdést nem szabályozó nemzeti rendelkezések – Megengedhetetlenség
(2008/909 tanácsi kerethatározat)
(lásd: 21., 22. pont)
Rendelkező rész
1)
Írország, mivel nem fogadta el az előírt határidőn belül az ahhoz szükséges törvényi, rendeleti és közigazgatási rendelkezéseket, hogy megfeleljen a kölcsönös elismerés elvének büntetőügyekben hozott, szabadságvesztés‑büntetéseket kiszabó vagy szabadságelvonással járó intézkedéseket alkalmazó ítéleteknek az Európai Unióban való végrehajtása céljából történő alkalmazásáról szóló, 2008. november 27‑i 2008/909/IB tanácsi kerethatározatnak, vagy legalábbis e rendelkezésekről nem tájékoztatta az Európai Bizottságot, nem teljesítette az e kerethatározat 29. cikkének (1) és (2) bekezdéséből eredő kötelezettségeit.
2)
A Bíróság Írországot kötelezi a költségek viselésére.
(
1
)	HL C 148., 2021.4.26.